Ego H., comes Nivernensis, notum facio presentibus et futuris quod Huo, miles de Legniis, dedit et concessit in perpetuam elemosinam ecclesię Beatę Marię Castellionis III sextarios bladi ad mensuram Castellionis, unam de frumento et duas de motura, singulis annis ad festum beati Remigii persolvendas, in molendinis de Leigniis recipiendas. Hoc autem ego, de cujus feodo hoc existebat, volui et concessi, et presentem cartam sigilli mei feci munimine roborari. Actum anno Domini M°CC°XVIII°.